बिफ़ोर
मैं अब यह और बर्दाश्त नहीं कर सकता।
बाप रे।
यह बच्चा तो बिल्कुल तुम्हारी आवाज़ में बोल रहा है।
हाँ, मुझे यह बात अच्छी तरह पता है।
तो वह एक अस्थिर, जीनियस कलाकार है, जिसमें ग़ुस्सा और डर भरा हुआ है, जो डच बोलता है,
और ईलाय की सटीक नक़ल करता है।
और क्या? उसने अभी तक अपना कान काटा या नहीं?
तो, तुम्हें क्या लगता है मामला क्या है?
मुझे कमबख़्त कोई अंदाज़ा नहीं है।
पता नहीं। शायद मैं इसे कुछ ज़्यादा ही महत्व दे रहा हूँ।
मुझे बस यह लगता है कि कुछ तो है जो मैं समझ नहीं पा रहा हूँ।
किसी तरह का मैसेज। मतलब, वह ऐसे व्यवहार करता है जैसे वह मुझे जानता है,
जैसे वह मेरे बारे में कुछ जानता है।
बेशक।
जैसे लिन का कोई मैसेज।
- मेरा वह मतलब नहीं है। - क्यों नहीं?
तुम्हारी पत्नी के मरने के बाद तुम्हारा यह उम्मीद करना स्वाभाविक है
- कि तुम्हें उसका कोई मैसेज मिले। - उसका इससे कोई लेना-देना नहीं है।
यह एक बहुत बीमार बच्चा है,
और जो भी यहाँ हो रहा है, मैं उसकी
एक वैज्ञानिक वजह ढूँढ रहा हूँ, जैकसन।
कुछ ऐसा जो किसी न किसी तथ्य पर आधारित हो।
सब कुछ तथ्यों पर आधारित नहीं होता है।
वास्तविक चीज़ें तो होती हैं।
पता है, लिन हमेशा कहती थी कि चीज़ों को एक संकीर्ण दृष्टिकोण से देखने की तुम्हारी आदत तुम्हारी सबसे बड़ी
ताक़त भी है और सबसे बड़ी कमज़ोरी भी।
कब?
कब क्या?
उसने मेरे बारे में ऐसा कब कहा?
वह हमेशा कहती थी, दोस्त।
हमेशा।
क्या?
- अरे, सुनो... - नहीं... तुम्हारी वजह से नहीं।
मुझे बस कमबख़्त उसकी याद आ रही है।
जानता हूँ।
लैरी?
क्या हुआ है, बच्चे?
ठीक है, चलो, तुम और टेडी एक दूसरे से लिपटकर सो जाओ।
तुम ठीक हो?
बाप रे।
तुम तो काँप रहे हो।
सब ठीक है। तुम्हें कुछ नहीं होगा। ठीक है?
तुम अच्छे से सो जाओ और मैं सुबह जागते ही तुम्हारे पास आ जाऊँगी।
उन्होंने मेरी जाँच क्यों की थी?
यह सुनिश्चित करने के लिए कि तुम ठीक हो, जो कि तुम हो।
हमें बस कुछ चीज़ों का पता लगाना है, जो कि हम लगा लेंगे।
सुनो, मैं जाने से पहले तुम्हें लोरी सुनाऊँ?
आ जाओ। चलो, लिपटकर लेट जाते हैं।
इस तरह। इस तरह।
तुम मेरी धूप हो
मेरी एकमात्र धूप
तुम मुझे ख़ुशी देते हो जब आसमान में बादल होते हैं
तुम कभी नहीं जान पाओगे, जान मैं तुमसे कितना प्यार करती हूँ
प्लीज़ मुझसे मेरी धूप मत छीनो
भावनात्मक स्थिति : नोआ के व्यवहार में
बेचैनी, डर और भावनात्मक अनियमितता के संकेत देखने को मिलते हैं।
नोआ
अनिरन्तर गूँगापन हिंसा - डर - आतंक
पीटीएसडी?
माहिर कलाकार - चित्रकारी का हुनर
प्रारम्भिक लक्षण - डीआईडी एकाधिक व्यक्तित्व विकार
लगता है कि मैं किसी बहुत गहन अनुभव से गुज़र रहा हूँ, जिसमें मुझे किसी और के जज़्बात महसूस हो रहे हैं।
यह, जैसे, धीरे-धीरे मेरे सपनों को प्रभावित करने लगा है।
- तो तुम्हें ठीक से नींद नहीं आ रही है। - मुद्दे की बात यह नहीं है।
मुद्दे की बात यह है कि नोआ का मामला असाधारण है।
एक अनोखी पहेली जिसे तुम सुलझाना चाहते हो।
हालाँकि मुझे लगा था तुम रिटायर हो गए हो।
जब तुम पिछली बार यहाँ आए थे, तुम रिटायर होने के बारे में बात कर रहे थे।
मैं रिटायर हो रहा हूँ।
मैं अपने केस दूसरे लोगों को सौंप रहा हूँ।
मैं बस इस आख़िरी केस पर काम करना चाहता हूँ, और फिर मैं रिटायर हो जाऊँगा।
किसी बैंक लूटने वाले की तरह।
- आख़िरी बड़ा हाथ। - हाँ।
एक आख़िरी बाज़ी।
डॉक्टर और मरीज़ के बीच इस स्तर के भावनात्मक जुड़ाव के मामलों में,
क्या आम तौर पर मरीज़ को किसी और डॉक्टर के पास नहीं भेजा जाता?
मतलब, हाँ। सामान्य तौर पर, हाँ।
लेकिन यह केस अनोखा है,
और मुझे लगता है मेरा इस पर काम जारी ना रखना असल में एक तरह की लापरवाही हो सकती है।
ठीक है।
या जो यह केस बहुत असामान्य लग रहा है,
हो सकता है वास्तव में यह जैसा है, तुम्हारा दिमाग़ इसे उससे कहीं ज़्यादा अनोखा दिखा रहा है
क्योंकि यह सच को स्वीकार ना करने की स्थिति में बने रहने का उसका एक तरीक़ा है।
कैसा सच?
मज़ाक़ कर रहा हूँ।
ईलाय, मैं सच में तुम्हारी मदद करना चाहती हूँ।
लेकिन मैं ऐसा कर पाऊँ, उसके लिए, आज नहीं तो कल,
तुम्हें मुझसे लिन के बारे में बात करना शुरू करना पड़ेगा।
जानता हूँ।
जानता हूँ। मुझे बस...
मुझे बस अभी और समय चाहिए।
ठीक है। किसलिए समय चाहिए?
यह समझने का कि मैं यह कैसे बताऊँ...
क्या बताना है?
क्या मतलब है तुम्हारा?
यह लो।
बहुत अच्छे।
तो, देखो, आज मेरे पास तुम्हारे लिए एक खेल है।
यह ग़ुस्से वाला खेल नहीं है, तो इसमें ब्लॉक नहीं हैं। वादा।
असल में, इसमें तुम्हें कुछ भी नहीं करना पड़ेगा, सच में।
बस मेरी उँगली को आगे-पीछे जाते हुए देखते रहो।
अपना सिर मत हिलाना, बस आँखें हिलाओ।
पीछे, आगे।
यह आसान है।
बहुत बढ़िया। देखते रहो।
पीछे, आगे।
अब, मैं चाहता हूँ कि तुम अपनी ज़िंदगी की सबसे पुरानी याद के बारे में सोचो।
सबसे पहली चीज़ों में से जो भी तुम्हें याद हो। तब के बारे में सोचो जब तुम बहुत छोटे थे...
और किसी एहसास को याद करने की कोशिश करो, कोई बहुत तीव्र एहसास।
वह शायद ग़ुस्सा हो, या शायद डर।
क्या तुम उसके बारे में सोच रहे हो?
बढ़िया।
ठीक है।
अब तुम ध्यान लगाकर अपने दिमाग़ में उसकी तस्वीर लाओ।
और ख़ुद के वहाँ होने की कल्पना करो।
उसके बारे में सोचो जो तुम देख रहे हो, जो तुम सुन रहे हो, जो तुम्हें महसूस हो रहा है।
नोआ?
अब उसका चित्र बनाओ, नोआ।
जो तुम देख रहे हो, उसका चित्र बनाओ। मुझे दिखाओ।
बढ़िया, नोआ।
चित्र बनाते रहो, नोआ।
मैंने उसे चोट पहुँचाई।
लेकिन वह ठीक है।
क्या तुम्हें याद है तुमने ऐसा क्यों किया?
- मेरे साथ कुछ गड़बड़ है। - क्या हुआ है तुम्हें?
नोआ?
ठंड लग रही है।
ठीक है। कोई बात नहीं।
ठीक है।
कोई बात नहीं।
ठीक है।
ठीक है, तो यह भावनात्मक जुड़ाव का मामला है,
और इसमें विशिष्ट परिस्थितियों में नक़ल और अनिरन्तर गूँगापन भी देखा गया है।
परिस्थितिजन्य विस्मृति से जुड़ी आक्रामकता के दौरे भी देखे गए हैं।
और रहस्यमय तरीक़े से दूसरी भाषा में बोलना।
वाह। ठीक है।
वैसे, मैंने पिछले छह सालों में आपके पास भेजे गए सारे रेफ़रल और आपके मरीज़ों के नाम देखे,
और जहाँ तक मैं देख सकती हूँ,
पेशेवर रूप से आपका इस बच्चे से कभी सामना नहीं हुआ।
पता नहीं। शायद आप अपनी सामाजिक ज़िंदगी में इससे मिले हों?
ज़रूर। वरिष्ठ नागरिकों और प्रीस्कूल के बच्चों के मिले-जुले किसी कार्यक्रम में।
यह तो मज़ेदार होगा।
सबके लिए बच्चों का नर्म खाना?
हाँ।
आपको इसकी जाँच करानी चाहिए।
मैं एक डॉक्टर हूँ, मैंने ख़ुद इसकी जाँच कर ली है।
अह-हँ। ज़रूर कर ली होगी।
ठीक है, बेहतर है मैं टाइप करना शुरू करूँ।
ज़रा रुको।
मैं चाहता हूँ तुम इसके बारे में पता लगाओ।
देखो अगर तुम पता लगा सको कि यह कहाँ है।
हाँ, मैं कोशिश कर सकती हूँ।
बीडब्ल्यू कौन है?
कुछ कह नहीं सकता।
यह इस केस के लिए है?
सच कहूँ तो पता नहीं।
हाय।
आप आ गए।
हाँ। माफ़ करना, मुझे देर हो गई। काम में उलझा था।
- हाय। - हाय।
क्या आप नानी माँ को लाए?
ओह, नहीं, बच्चे।
नानी माँ मर चुकी हैं।
याद है?
इसलिए वह उनके साथ नहीं आ सकतीं।
लेकिन वह स्वर्ग में हैं और हमारे चारों तरफ़ हैं।
अरे, सोफ़ी। देखो मैं तुम्हारे लिए क्या लाया हूँ।
चवन्नियाँ।
शुक्रिया।
थोड़ी देर में मिलते हैं।
"नानी माँ स्वर्ग में हैं और हमारे चारों तरफ़ हैं।"
तुम यही क्यों नहीं कह देतीं कि नानी माँ एक जादुई यूनिकॉर्न में बदल गई हैं?
आप क्या चाहते हैं मैं क्या कहती, डैड?
वही करती जो मेरी नानी माँ के मरने पर आपने किया था
और कहती कि मौत ऐसी है जैसे आपकी बैटरियाँ ख़त्म हो गई हों
और आप बैटरियाँ बदल नहीं सकते?
मैंने ऐसा कभी नहीं कहा।
और मैं अपने बचाव में यह कहूँगा कि वह कुछ सीखने का मौक़ा था।
आप तो मुझे पूरा बचपन ही कुछ ना कुछ सिखाते रहे।
ओह, सच में? क्या हम इतनी पुरानी बातें करने वाले हैं?
क्योंकि मैंने इस डिनर के लिए सिर्फ़ एक घंटा रखा था।
हिसाबी मज़ाक़।
हँसते-हँसते पेट दुख गया।
तुम मुझसे अभी भी नाराज़ हो।
अब, मैं आपसे नाराज़ क्यों होऊँगी?
देखो, मैंने तुम्हें बताया ना, मेरे मोबाइल की बैटरी ख़त्म हो गई थी,
और मुझे पता नहीं चला और वह...
और मैं यह कहने की कोशिश कर रहा हूँ कि मुझे माफ़ कर दो।
देखिए। क्या यह इतना मुश्किल था?
मुझे आपकी माफ़ी स्वीकार है।
- और आपकी पाई भी। - वह सेब की है।
बेहतर होगा वही हो।
सू ऐन ने बताया कि आप घर बेचने के लिए तैयार हैं।
नहीं। मैंने उससे यह कहा था कि उसे तुम्हें फ़ोन करना चाहिए।
बहुत बढ़िया। पता है, मैंने थोड़ा-बहुत पता किया है कि आप संभवतः कहाँ-कहाँ रह सकते हैं।
हम इसे लेकर जल्दी नहीं करते हैं, ठीक है?
इस समय रियल स्टेट के बाज़ार में अप्रत्याशित हालात हैं, तो इसमें थोड़ा समय लग सकता है।
अब, अगर तुम बुरा ना मानो तो मैं फ़ारिग़ होकर आता हूँ।
मैं आ गई, एक जादुई यूनिकॉर्न की तरह।
तुम यह करना बंद करो।
डैड?
क्या करना बंद करो? आप किससे बात कर रहे हैं?
मैं आपकी जासूसी नहीं कर रही थी।
मैंने बस इत्तेफ़ाक़ से आपको ख़ुद से बातें करते हुए सुन लिया।
मैं ख़ुद से बातें नहीं कर रहा था।
तो, फिर आप किससे बातें कर रहे थे?
देखा? मैं यही तो बात कर रही हूँ।
ऐसा लगता है कि आपने अपने सारे जज़्बात अंदर दबाकर रखे हुए हैं।
देखो, हम सब इस स्थिति से अपने-अपने तरीक़ों से निपट रहे हैं।
सच में? क्योंकि लगता तो ऐसा है कि आप इसके बारे में कुछ नहीं कर रहे हैं।
पता है मैं क्या नहीं चाहता?
मैं नहीं चाहता कि तुम मेरे हर एक क़दम का निरीक्षण करो।
तुम मुझे ऐसा महसूस कराती हो जैसे मैं कोई बूढ़ा पागल आदमी हूँ जिसका दिमाग़ बिल्कुल ख़राब हो गया है।
तो, आपको पता है मैं क्या नहीं चाहती?
मैं नहीं चाहती कि आप यह दिखावा करें जैसे कुछ हुआ ही ना हो।
वह सच है, ठीक है? मॉम मर चुकी हैं, और वह वापस नहीं आएँगी।
मॉम।
अरे, सोफ़ी।
- अरे, यह किसके लिए है? - नानी माँ के लिए।
सोफ़ी ने मुझसे पूछा था कि क्या वह नानी माँ के लिए एक मोमबत्ती जला सकती है।
आपको कोई ऐतराज़ तो नहीं?
बेशक कोई ऐतराज़ नहीं है। इसमें क्या ऐतराज़ होगा?
शुक्रिया, बच्चे।
कोई बात नहीं, डैड।
जानती हूँ आप ख़ुद को दोष देते हैं,
लेकिन आप कुछ नहीं कर सकते थे।
आप ख़ुद पर इतना ज़ुल्म मत कीजिए।
प्लीज़।
- टा-डा। अरे। - येय।
यह लो।
यह सब मेरे काम का है।
हाँ।
कोई बात नहीं। मैं उठा लेता हूँ।
वह उसकी गर्दन पर लिपटी बुरी चीज़ को मार रहा है।
नहीं, वह उसे नहीं मा...
देखिए?
हे भगवान।
डैड?
- मुझे जाना होगा। - क्या हुआ?
मुझे जाना होगा।
- कोई बात नहीं। वह ठीक है। - क्या?
क्या हुआ?
मालूम होता है, वह डूबने वाला था।
क्या?
- तुम कहाँ थीं? - वह शिफ़्ट बदलने का समय था।
और वह पानी के पास पहुँच गया? मतलब, कौन सा पानी?
नाइटस्टैंड पर एक कप रखा हुआ था।
यह तुम क्या बकवास कर रही हो?
वह एक कप पानी में नहीं डूब सकता।
मुझे नहीं पता क्या कहूँ। उसके फेफड़ों में पानी भरा हुआ था।
यह एक बाल मनोवैज्ञानिक चिकित्सा वार्ड है। यहाँ कोई बच्चा अपने ख़ुद के बिस्तर में डूबकर नहीं मरना चाहिए।
ठीक है। मेरे साथ आओ।
- शांत हो जाओ। - ऐसा नहीं होना चाहिए था।
जानती हूँ, पर ऐसा हो गया।
उसे यहाँ से ले जा रहे हैं। उसे दीर्घकालिक विशिष्ट देखभाल में रखा जाएगा।
ज़रा रुको। मैं अभी भी उसका इलाज कर रहा हूँ।
ईलाय, ये लोग इसे आत्महत्या की कोशिश मान रहे हैं।
तुम जानते हो इसका क्या मतलब है।
उसे एक उच्च सुरक्षा इकाई में ले जाना होगा।
- ये उसे कल यहाँ से ले जाएँगे। - नहीं। उसे मैं ले जाऊँगा।
तुम जानते हो यह सही नहीं है।
गेल, वह यहाँ सुरक्षित नहीं है।
मैं उसे कुछ नहीं होने दे सकता।
मैं उसे मरने नहीं दे सकता।
ईलाय, मुझे तुम्हारी पत्नी की मौत का अफ़सोस है।
मैं कल्पना नहीं कर सकती कि तुम पर क्या बीत रही होगी।
मुझे लगा था कि काम करने से तुम्हारा ध्यान बँट जाएगा।
मुझे लगा था तुम तैयार हो, लेकिन मैं ग़लत थी।
- गेल, प्लीज़, मु... - नहीं, तुम्हारा व्यवहार सामान्य नहीं है, ईलाय।
मैं अपने मरीज़ से मिलना चाहता हूँ।
डॉ. वेबस्टर भर्ती कार्यालय में आएँ।
नोआ?
नोआ, मैं जानता हूँ कि तुम्हारा इरादा उस दूसरे लड़के को चोट पहुँचाने का नहीं था।
तुम उसे बचाने की कोशिश कर रहे थे, है ना?
उसकी गर्दन पर लिपटी उस चीज़ से।
वह चीज़ क्या है?
देखो, मैं जानता हूँ तुम डरे हुए हो,
और मुझे लगता है कि शायद तुम्हारे साथ कुछ ख़ौफ़नाक हुआ है।
क्या किसी ने तुम्हें कोई चोट पहुँचाई?
तुम मुझे बता सकते हो।
आप ग़ुस्सा नहीं होंगे?
नहीं, मैं वादा करता हूँ।
तुम्हें किसने चोट पहुँचाई?
आपने।
मुझ पर आरोप लगाया गया है कि मेरा व्यवहार असामान्य है।
तुम्हें लगता है यह सच है? कि तुम असामान्य व्यवहार कर रहे हो?
हो सकता है।
मैं ख़ुद को एक ऐसा इंसान समझता था जिसके पास सारे सवालों के जवाब हैं, समझ रही हो?
लेकिन अब...
अब, मुझे नहीं लगता मुझे कुछ भी पता है।
क्या तुम जानते हो कि तुम्हारी वह सोच कब बदली?
हाँ, बेशक।
जिस दिन मेरी पत्नी की मौत हुई थी।
ठीक है।
चलो, इस बारे में बात करते हैं।
वह एक सामान्य दिन था।
वह काफ़ी दिनों से बीमार थी।
कैंसर।
लेकिन वह उससे लड़ रही थी।
और हम दोनों ने तय किया था कि हम साथ मिलकर उससे लड़ेंगे।
वह बहुत ख़ुश लग रही थी, इसलिए...
मैंने बाहर जाने का फ़ैसला किया।
रुको।
तुम जा रहे हो?
मैं जल्दी आ जाऊँगा। मैं तुम्हारे लिए चाइनीज़ खाना लेकर आऊँगा।
एग ड्रॉप सूप।
वह एक ऐसी चीज़ थी जिसे वह कभी भी खा सकती थी।
तो मैं स्विमिंग पूल गया...
और फिर मैं "मिस्टर चैंग्स" रेस्त्राँ गया।
और फिर मैं घर आ गया।
मैं ज़्यादा देर के लिए बाहर नहीं गया था। एक घंटे, शायद डेढ़ घंटे के लिए।
मैं आ गया।
लिन?
उसने जवाब नहीं दिया।
पहले-पहल, मुझे लगा वह लिन नहीं है, समझ रही हो?
मेरा मतलब है, मुझे पता था वह लिन ही थी,
लेकिन उसे देखकर बस ऐसा लग रहा था जैसे वह कोई और है।
और बस यही हुआ था।
मैं बाहर गया, मैं घर आया, और वह जा चुकी थी।
क्या?
क्या तुम मुझे कुछ और भी बताना चाहते थे?
नहीं।
बस इतना ही।
पक्का?
मुझे जाना होगा।
- नहीं, ईलाय, रुको। यह काम ज़रूरी है। - नहीं। मुझे जाना होगा।
- नहीं। रुको। - तुम समझ नहीं रही हो।
मैं कुछ नहीं कर सकता था। उसने आत्महत्या कर ली थी।
झूठे।
उप-शीर्षक अनुवादक : पुनीत कुसुम